《分宜之败不败于徐阶而败于蓝道行有感其事诗以美之》
明代·张穆

骊龙痴卧唤不醒，老豺横噬无敢撄。方士俱有旋乾手，憣校权豪犹鼠狗。

渺渺箕仙帝所神，箕仙有言帝不嗔。冤气抟成三字𤅊，斑斑恨血揉宫辇。

太阿拗折玉斧摧，仙言未罄帝意转。却看旧日青词草，鵩臆鸺鸣成懊恼。

不须更引罗龙文，一席已褫奸人魂。吁嗟乎！劾揭纷纷杖戍死，山圮楼倾乃胎此。

请酤美酒撷园菁，家家绣祀蓝道行。

作者简介：（1607—1688以后）明末清初广东东莞人，字穆之，号铁桥。工诗，善画马，能击剑。壮年往来吴中，结交知名之士。后归隐罗浮山。所画山水有生气。年八十余，尚步履如飞。有《铁桥山人稿》。